b"\n_START_ARTICLE_\nSyd Barrett\n_START_SECTION_\nGlasbeni vpliv\n_START_PARAGRAPH_\nBarrettova delo so, kljub temu, da jih ni veliko, mo\xc4\x8dno vplivala na mnoge druge glasbenike, najbolj znani so: Paul McCartney, Pete Townshend, Jimmy Page, David Bowie, Brian Eno in skupina The Damned. Bowie je naredil priredbo \xc2\xbbSee Emily Play\xc2\xab, ene Sydovih najbolj znanih pesmi._NEWLINE_Barrettov odhod je mo\xc4\x8dno vplival tudi na poznej\xc5\xa1e skladbe Rogerja Watersa, ki je njegovo du\xc5\xa1evno bolezen opisal na albumih The Wall in The Dark Side of the Moon, na slednjem \xc5\xa1e posebej v skladbi \xc2\xbbBrain Damage\xc2\xab, katere verz je \xc2\xbbBend, v katerem si, za\xc4\x8dne igrati druga\xc4\x8de\xc2\xab\xc2\xa0(angle\xc5\xa1ko the band you're in starts playing different tunes). Album Wish You Were Here pa je bil odkrit spomenik, skladba \xc2\xbbShine On You Crazy Diamond\xc2\xab\xc2\xa0(SoYcD) pa je postala ena njihovih najveli\xc4\x8dastnej\xc5\xa1ih in najbolj znanih pesmi. Barrettov sodobnik, Kevin Ayers (skupina Soft Machine) je v njegovo \xc4\x8dast napisal \xc2\xbbOh Wot a Dream\xc2\xab\xc2\xa0(Barrett je igral kitaro v Ayersovi pesmi \xc2\xbbSinging a Song in the Morning\xc2\xab). Robyn Hitchcock, ki ga velikokrat primerjajo z Barrettom, je priredil veliko njegovih pesmi, posebej pa mu je posvetil \xc2\xbbThe Man Who Invented Himself\xc2\xab\xc2\xa0in\xc2\xa0\xc2\xbb(Feels Like) 1974\xc2\xab. Leta 1978 mu je skupina Television Personalities na albumu And Don't the Kids Love It posvetila pesem \xc2\xbbI Know Where Syd Barrett Lives\xc2\xab._NEWLINE_Ostali glasbeniki, ki priznavajo Barrettov vpliv in/ali so priredili njegova dela so: \xc3\x89tienne Daho, This Mortal Coil, Marc Bolan, The Jesus and Mary Chain, Robert Smith (skupina The Cure), Johnny Marr (biv\xc5\xa1\xc4\x8di \xc4\x8dlan The Smiths), Kevin Shields (skupina My Bloody Valentine), Primal Scream, Voivod, XTC, The Libertines, Animal Collective, Ghost, Dirty Pretty Things, The Beta Band, Lone Pigeon, Julian Cope, Robyn Hitchcock, The Flaming Lips, R.E.M., Mercury Rev, Nicodemus#9, Replicants (biv\xc5\xa1i \xc4\x8dlani skupin Tool in Failure), East Bay Ray (biv\xc5\xa1i \xc4\x8dlan Dead Kennedys), Camper Van Beethoven, The Three O'Clock, Pearl Jam, Bauhaus/Love and Rockets, Elevator To Hell, The Melvins, Transatlantic, Moe., Phish, Dream Theater, Graham Coxon , John Frusciante (skupina Red Hot Chili Peppers), Aaron North (biv\xc5\xa1i \xc4\x8dlan Icarus Line), Eppo, Skobot Bzzzz, Vinyl Skyway itd. Ti glasbeniki oz. skupine so   priznali vpliv Barrettovega igranja, ritma, zvo\xc4\x8dnega eksperimentiranja ali pesmi in besedil._NEWLINE_Barrett je bil pomemben tudi kot slikar (svoje \xc5\xa1olanje je za\xc4\x8del na likovni akademiji, podobno kot John Lennon in Jimmy Page), bogastvo njegovih slik pa se \xc5\xa1e odkriva. Ko je zapustil Pink Floyd, se je vrnil domov v Cambridge in se zopet bolj aktivno za\xc4\x8del ukvarjati s slikanjem."